1. ΝΟΜΟΣ υπ’ αριθ. 1665 της 19 Νοεμ./4 Δεκ. 1986 (ΦΕΚ Α΄ 194) Συμβάσεις χρηματοδοτικής μίσθωσης. Έννοια Άρθρ.1.-«1.Με τη σύμβαση χρηματοδοτικής μίσθωσης η κατά το άρθρ. 2 εταιρία υποχρεούται να παραχωρεί έναντι μισθώματος τη χρήση πράγματος, κινητού ή ακινήτου ή και των δύο μαζί, που προορίζεται αποκλειστικά για επαγγελματική χρήση του αντισυμβαλλόμενου, παρέχοντας στον αντισυμβαλλόμενό της συγχρόνως το δικαίωμα είτε να αγοράσει το πράγμα είτε να ανανεώσει τη μίσθωση για ορισμένο χρόνο. Οι συμβαλλόμενοι έχουν την ευχέρεια να ορίσουν ότι το δικαίωμα αγοράς μπορεί να ασκηθεί και πριν από τη λήξη του χρόνου της μίσθωσης.». Το μέσα σε «» εδάφ.1 αρθρ.1 αντικαταστάθηκε ως άνω από την παρ.1 άρθρ.11 Νόμ.2367/2929 Δεκ.1995 (ΦΕΚ Α΄261), κατωτ.σελ.86,61. «2.Αντικείμενο χρηματοδοτικής μίσθωσης μπορεί να είναι κινητό ή ακίνητο που αγόρασε προηγουμένως η εταιρία χρηματοδοτικής μίσθωσης από το μισθωτή. Εξαιρείται η αγορά ακινήτου από ελεύθερο επαγγελματία». Η μέσα σε «» παρ.2 αντικαταστάθηκε ως άνω από την παρ.1 άρθρ.27 Νόμ.2682/8-8Φεβρ.1999 (ΦΕΚ Α΄16), τόμ.21Α σελ.208,966. «3. « Στην έννοια των κινητών πραγμάτων της παρ.1 περιλαμβάνονται τα αεροσκάφη και εξαιρούνται τα πλοία και τα πλωτά ναυπηγήματα, ενώ στην έννοια των ακινήτων πραγμάτων συμπεριλαμβάνονται οι αγροτικές εκτάσεις, οι οριζόντιες και κάθετες ιδιοκτησίες με κτίσματα μετά του ποσοστού του γηπέδου που αναλογεί στα συγκεκριμένα κτίσματα σε σχέση με τη  δομήσιμη επιφάνεια του γηπέδου και γενικά τα κτίσματα ή το συγκρότημα κτισμάτων μετά των λοιπών εγκαταστάσεων, συμπεριλαμβανομένου του γηπέδου που αναλογεί στα συγκεκριμένα κτίσματα, σε συνάρτηση με το εμβαδόν του και τη συνολική δομήσιμη επιφάνεια που μπορεί να πραγματοποιηθεί στο γήπεδο και επιπλέον ο ακάλυπτος χώρος που προβλέπεται από τις πολεοδομικές διατάξεις ως χώρος στάθμευσης αυτοκινήτων». Η σχετική σύμβαση, καθώς και κάθε  τροποποίησή της καταρτίζεται υποχρεωτικά, στην περίπτωση ακινήτων, με συμβολαιογραφικό έγγραφο, στις δε άλλες περιπτώσεις με ιδιωτικό έγγραφο. Οι συμβάσεις αυτές εγγράφονται στα βιβλία μεταγραφών της περιφέρειας του μισθούμενου ακινήτου και στα μητρώα αεροσκαφών, σύμφωνα  με τις διατάξεις που ισχύουν για τις μεταβιβάσεις ακινήτων και αεροσκαφών, αντίστοιχα. ΄Ολες οι συμβάσεις της παραγράφου αυτής καταχωρίζονται, σύμφωνα με το άρθρ.4 παρ.2, στο βιβλίο του άρθρ.5 του ν.δ.1038/1949 του Πρωτοδικείου Αθηνών». Η παρ.3 προστέθηκε με την παρ.2 άρθρ.11 Νόμ.2367/29-29 Δεκ.1995 (ΦΕΚ Α΄261), κατωτ.σελ.86,61. Το μέσα σε «» πρώτο εδάφιο της άνω παρ.3 Άρθρ.8.-Η ισχύς του νόμου αυτού αρχίζει από τη δημοσίευσή του στην Εφημερίδα της Κυβερνήσεως. Με το άρθρ. 19 Νόμ. 1892/31-31 Ιουλ. 1990 (ΦΕΚ Α΄ 101), τόμ. 13 σελ. 86,369 καθορίστηκαν αφορολόγητες εκπτώσεις για χρηματοδοτική μίσθωση εξοπλισμού. άρθρ.1 Νόμ.1665/1986, όπως είχε αντικατασταθεί από το άρθρ.24 Νόμ.2520/1997, αντικαταστάθηκε και πάλι ως άνω από την παρ.2 άρθρ.27 Νόμ.2682/8-8 Φεβρ.1999 (ΦΕΚ Α΄16), τόμ.21Α σελ.208,966. «4. ΄Οπου  στην ισχύουσα νομοθεσία θεσπίζονται περιορισμοί ως προς την υπηκοότητα του ιδιοκτήτη ακινήτων ή κινητών πραγμάτων κάθε είδους, οι περιορισμοί αυτοί, στην περίπτωση χρηματοδοτικής μίσθωσης, κρίνονται και στο πρόσωπο του μισθωτή». Η παρ.4 προστέθηκε με την παρ.3 άρθρ.11 Νόμ.2367/29-29 Δεκ.1995 (ΦΕΚ Α΄261), κατωτ.σελ.86,61. Εταιρίες χρηματοδοτικής μίσθωσης Άρθρ.2.-1.Συμβάσεις χρηματοδοτικής μίσθωσης μπορούν να συνάπτουν ως εκμισθωτές μόνο ανώνυμες εταιρίες με αποκλειστικό σκοπό τη διενέργεια εργασιών του άρθρ. 1 αυτού του νόμου. Για τη σύσταση των εταιριών αυτών απαιτείται και ειδική άδεια της Τράπεζας της Ελλάδος, που δημοσιεύεται στο οικείο τεύχος της Εφημερίδας της Κυβερνήσεως. Όμοια άδεια απαιτείται επίσης α)για τη μετατροπή υφιστάμενης ανώνυμης εταιρίας σε ανώνυμη εταιρία με αποκλειστικό σκοπό τη σύναψη συμβάσεων χρηματοδοτικής μίσθωσης, και β)για την εγκατάσταση και λειτουργία στην Ελλάδα αλλοδαπών εταιριών χρηματοδοτικής μίσθωσης. (Αντί για τη σελ. 86,41) Σελ. 86,41(α) Τεύχος 1411 Σελ. 95 Εταιρίες χρηματοδοτικής μίσθωσης 12.Β.στ.1 2. "Το καταβεβλημένο μετοχικό κεφάλαιο που απαιτείται για τη σύσταση ανώνυμων εταιριών χρηματοδοτικής μίσθωσης δεν μπορεί να είναι μικρότερο από το ήμισυ του ελάχιστου μετοχικού κεφαλαίου που απαιτείται για τη σύσταση ανωνύμων  τραπεζικών εταιριών». Το μέσα σε «» πρώτο εδάφιο αντικαταστάθηκε ως άνω από την παρ.4 άρθρ.11 Νόμ.2367/2929 Δεκ.1995 (ΦΕΚ Α΄261), κατωτ.σελ.86,61. Αντίστοιχη υποχρέωση καταβολής κεφαλαίου ίσου προς το κατά το προηγούμενο εδάφιο ελάχιστο μετοχικό κεφάλαιο απαιτείται και για τη χορήγηση άδειας εγκατάστασης και λειτουργίας στην Ελλάδα αλλοδαπών εταιριών χρηματοδοτικής μίσθωσης. 3.(Καταργήθηκε από την παρ.5 άρθ.11 Νόμ.2367/29-29 Δεκ.1995, ΦΕΚ Α΄261, κατωτ.σελ.86,61). 4.Το κατά τις παρ. 2 και 3 ελάχιστο μετοχικό κεφάλαιο πρέπει να είναι ολόκληρο καταβεβλημένο σε μετρητά ή και σε είδος. Για την καταβολήν αυτήν εφαρμόζονται αναλόγως οι σχετικές διατάξεις για τις ανώνυμες εταιρίες. 5.Οι μετοχές των ανώνυμων εταιριών χρηματοδοτικής μίσθωσης είναι ονομαστικές. 6.Ελεγκτές των ανώνυμων εταιριών χρηματοδοτικής μίσθωσης ορίζονται μέλη του Σώματος Ορκωτών Λογιστών. 7.Η Τράπεζα της Ελλάδος ασκεί εποπτεία και έλεγχο στις εταιρίες του άρθρου αυτού και μπορεί να ζητεί από αυτές οποιαδήποτε σχετικά στοιχεία. Σε περιπτώσεις παράβασης των διατάξεων αυτού του νόμου η Τράπεζα της Ελλάδος μπορεί να επιβάλει όλα τα προβλεπόμενα για τις ανώνυμες τραπεζικές εταιρίες μέτρα. Διάρκεια χρηματοδοτικής μίσθωσης Μεταβίβαση δικαιωμάτων και υποχρεώσεων Άρθρ.3.-«1.Η διάρκεια της χρηματοδοτικής μίσθωσης είναι πάντοτε ορισμένη και δεν μπορεί να συμφωνηθεί μικρότερη από τρία (3) έτη για τα κινητά, πέντε (5) έτη για τα αεροσκάφη και δέκα (10) έτη για τα ακίνητα. Αν συμφωνηθεί μικρότερη, ισχύει για την ως άνω καθοριζόμενη ελάχιστη διάρκεια». Η παρ.1 αντικαταστάθηκε ως άνω από την παρ.6 άρθρ.11 Νόμ.2367/29-29 Δεκ.1995 (ΦΕΚ Α΄261), κατωτ.σελ.86,61. 2.Αν λυθεί η σύμβαση χρηματοδοτικής μίσθωσης πριν από τη λήξη της και συναφθεί νέα σύμβαση για το ίδιο πράγμα μεταξύ των ίδιων συμβαλλομένων, ο χρόνος που πέρασε έως τη λύση της αρχικής σύμβασης συνυπολογίζεται στον απαιτούμενο κατά την προηγούμενη παράγραφο ελάχιστο χρόνο για τη νέα σύμβαση. Σελ. 86,42(α) Τεύχος 1411 Σελ. 96 3.Σε περίπτωση αγοράς του μισθίου πριν από την πάροδο τριετίας από την έναρξη της μίσθωσης, ο μισθωτής έχει υποχρέωση να καταβάλει τα ποσά για φορολογικές και λοιπές επιβαρύνσεις υπέρ του Δημοσίου ή τρίτων που θα όφειλε να έχει καταβάλει αν κατά τον χρόνο σύναψης της χρηματοδοτικής μίσθωσης είχε αγοράσει το μίσθιο. 4.Ο μισθωτής μπορεί να μεταβιβάσει τα δικαιώματα και τις υποχρεώσεις του από τη σύμβαση χρηματοδοτικής μίσθωσης σε τρίτο με έγγραφη συναίνεση της εκμισθώτριας εταιρείας. Τύπος – Δημοσιότητα. Ενέργεια έναντι τρίτων Άρθρ.4.-1.Η σύμβαση χρηματοδοτικής μίσθωσης καταρτίζεται εγγράφως. 2.Οι δικαιοπραξίες της παρ. 1 καταχωρίζονται στο βιβλίο του άρθρ. 5 του Ν.Δ. 1038/49 (ΦΕΚ 179) του πρωτοδικείου της κατοικίας ή της έδρας του μισθωτή και του Πρωτοδικείου Αθηνών. Από την καταχώριση αυτήν τα δικαιώματα του μισθωτή από τη σύμβαση χρηματοδοτικής μίσθωσης αντιτάσσονται κατά παντός τρίτου και τρίτοι δεν μπορούν έως τη λήξη της χρηματοδοτικής μίσθωσης να αποκτήσουν με οποιονδήποτε τρόπο κυριότητα ή άλλο εμπράγματο δικαίωμα πάνω στο πράγμα. Οι διατάξεις για την καλόπιστη κτήση κυριότητας ή άλλου εμπράγματου δικαιώματος από μη κύριο, για το τεκμήριο κυριότητας κατά το άρθρ. 1110 του αστικού κώδικα και για την τακτική χρησικτησία, καθώς επίσης οι διατάζεις των άρθρ. 1057 και 1058 του αστικού κώδικα και του άρθρ. 1 παρ. 2 του Νόμ. 4112/ 1929 δεν εφαρμόζονται. 3.Αν ο μισθωτής πτωχεύσει, λύεται η σύμβαση χρηματοδοτικής μίσθωσης και η εταιρία του άρθρ. 2 έχει δικαίωμα, χωρίς κανέναν περιορισμό, να αναλάβει το πράγμα. 12.Β.στ.1 Εταιρίες χρηματοδοτικής μίσθωσης Ασφαλιστικές ρήτρες. Ασφάλιση Άρθρ.5.-1.Για τον καθορισμό του μισθώματος και του τιμήματος αγοράς του πράγματος από το μισθωτή επιτρέπεται η συνομολόγηση ρητρών επιτοκίου ή είδους ή αξίας συναλλάγματος, ή συνδυασμού των παραπάνω. Η ρήτρα αξίας συναλλάγματος επιτρέπεται, μόνο αν η εταιρία χρηματοδοτικής μίσθωσης έχει αναλάβει για τα κινητά που αποτελούν αντικείμενο της συγκεκριμένης σύμβασης χρηματοδοτικής μίσθωσης υποχρέωση σε συνάλλαγμα. 2.Ο μισθωτής οφείλει να διατηρεί ασφαλισμένο το πράγμα κατά του κινδύνου τυχαίας καταστροφής ή χειροτέρευσής του σε όλη τη διάρκεια της σύμβασης χρηματοδοτικής μίσθωσης. Η σύμβαση ασφάλισης μπορεί να συνομολογηθεί με ρήτρα συναλλάγματος όταν η σύμβαση χρηματοδοτικής μίσθωσης περιέχει τέτοια ρήτρα σύμφωνα με την παρ. 1 του άρθρου τούτου Φορολογικές απαλλαγές και άλλες συναφείς ρυθμίσεις Άρθρ.6.-1.Εκτός από το φόρο εισοδήματος, και το φόρο προστιθέμενης αξίας, απαλλάσσονται από οποιουσδήποτε φόρους, τέλη, εισφορές, δικαιώματα υπέρ του Δημοσίου, νομικών προσώπων δημόσιου δικαίου και γενικώς τρίτων, είτε αυτά επιβάλλονται κατά την εισαγωγή στην Ελλάδα είτε μεταγενέστερα: α)Οι συμβάσεις με τις οποίες περιέρχονται στις κατά το άρθρ. 2 εταιρείες, είτε κατά κυριότητα είτε κατά κατοχή, «κινητά» «πράγματα» που πρόκειται να αποτελέσουν αντικείμενο χρηματοδοτικής μίσθωσης με εξαίρεση τα κάθε είδους μεταφορικά μέσα. Η εισαγωγή των κινητών τα οποία αφορά το εδάφιο αυτό υπάγεται στο Κοινό Εξωτερικό Δασμολόγιο των Ευρωπαϊκών Κοινοτήτων. Η μέσα σε «» λέξη αντικαταστάθηκε ως άνω από την παρ.7 άρθρ.11 Νόμ.2367/29-29 Δεκ.1995 (ΦΕΚ Α΄261), κατωτ.σελ.86,61 Η άνω μέσα σε «» λέξη κινητά, προστέθηκε με την παρ.10 άρθρ.27 Νόμ.2682/8-8 Φεβρ.1999 (ΦΕΚ Α΄16), τόμ.21Α σελ.208,966. β)Οι συμβάσεις χρηματοδοτικής μίσθωσης που καταρτίζουν οι κατά το άρθρ. 2 εταιρείες. γ)Οι συμβάσεις εκχώρησης δικαιωμάτων ή αναδοχής υποχρεώσεων από συμβάσεις χρηματοδοτικής μίσθωσης. δ)Τα μισθώματα από συμβάσεις χρηματοδοτικής μίσθωσης που καταβάλλονται στις κατά το άρθρ. 2 εταιρείες και τα παραστατικά είσπραξής τους. ε)Το τίμημα της πώλησης του πράγματος από την εταιρεία χρηματοδοτικής μίσθωσης στο μισθωτή. 2.Τα δικαιώματα των συμβολαιογράφων ενώπιον των οποίων καταρτίζονται οι συμβάσεις που προβλέπονται στις παρ. 1 και 5 περιορίζονται στα κατώτατα όρια των δικαιωμάτων τους που ισχύουν για τις συμβάσεις δανείων ή πιστώσεων από τράπεζες επενδύσεων για παραγωγικές επενδύσεις. «Τα ανωτέρω καταβλητέα δικαιώματα των συμβολαιογράφων καθορίζονται στις πενήντα χιλιάδες (50.000) δραχμές. Με αποφάσεις των Υπουργών Δικαιοσύνης και Βιομηχανίας, Ενέργειας και Τεχνολογίας το ανωτέρω ποσό μπορεί να αναπροσαρμόζεται». Το μέσα σε «» εδάφιο προστέθηκε με την παρ.8 άρθρ.11 Νόμ.2367/29-29 Δεκ.1995 (ΦΕΚ Α΄261), κατωτ.σελ.86,61. 3.Σε περίπτωση εγγραφής προσημείωσης ή σύστασης υποθήκης ή ενεχύρου για την εξασφάλιση απαιτήσεων των εταιρειών αυτού του νόμου από συμβάσεις χρηματοδοτικής μίσθωσης, και από συμβάσεις της παρ. 6, καθώς επίσης και εξάλειψης των βαρών αυτών, εφαρμόζεται η διάταξη του εδαφ. γ΄ της παρ. 1 του άρθρ. 7 του Νόμ. 4171/1961 (ΦΕΚ 93). Η εκχώρηση απαιτήσεων των εταιρειών αυτού του νόμου για την εξασφάλιση απαιτήσεων από δάνεια ή πιστώσεις που τους παρέχονται απαλλάσσεται από κάθε τέλος ή άλλη επιβάρυνση. 4.Τα μισθώματα που καταβάλλει ο μισθωτής στις εταιρείες αυτού του νόμου για την εκπλήρωση υποχρεώσεών του από συμβάσεις χρηματοδοτικής μίσθωσης θεωρούνται λειτουργικές δαπάνες του και εκπίπτονται από τα ακαθάριστα έσοδά του. «Παραλλήλως ισχύει η διάταξη της περίπτ.β΄ της παρ.1 του άρθρ.31 του νόμ.2238/1994». Το μέσα σε «» εδάφιο προστέθηκε με την παρ.9 άρθρ.11 Νόμ.2367/29-29 Δεκ.1995(ΦΕΚ Α΄261), κατωτ.σελ.86,61. « Ο εκτοκισμός των οφειλόμενων εν καθυστερήσει τόκων υπερημερίας των μισθωμάτων χρηματοδοτικών μισθώσεων και των λοιπών απαιτήσεων, που απορρέουν από σύμβαση χρηματοδοτικής μίσθωσης, γίνεται σύμφωνα με την 289/30.10.1980 απόφαση της Ν.Ε. (ΦΕΚ 269 Α΄)». Το μέσα σε «» εδάφιο προστέθηκε με την παρ.10 άρθρ.11 Νόμ.2367/29-29 Δεκ.1995 (ΦΕΚ Α΄261), κατωτ.σελ.86,61. «5.Προκειμένου για συμβάσεις χρηματοδοτικής μίσθωσης, που συνάπτονται από 1.1.1998, η εταιρία χρηματοδοτικής μίσθωσης ενεργεί αποσβέσεις για τα κινητά πράγματα αλλά και για  τα ακίνητα πλην οικοπέδων, σε ίσα μέρη ανάλογα με τα έτη διάρκειας της σύμβασης». Η μέσα σε «» παρ.5, όπως είχε αντικατασταθεί από την παρ.11 άρθρ.11 Νόμ.2367/1995, κατωτ.σελ.86,61, αντικατα-στάθηκε και πάλι ως άνω από την παρ.3 άρθρ.27 Νόμ.2682/8-8 Φεβρ.1999 (ΦΕΚ Α΄16) τόμ.21Α σελ.208,966. (Αντί για τη σελ. 86,43(γ) Σελ. 86,43(δ) Τεύχος 1411 Σελ. 97 Εταιρίες χρηματοδοτικής μίσθωσης 12.Β.στ.1 6.Οι συμβάσεις δανείων ή πιστώσεων προς εταιρείες αυτού του νόμου από ανώνυμες τραπεζικές εταιρείες ή πιστωτικά ιδρύματα στην Ελλάδα ή στο εξωτερικό ή από ξένους προμηθευτές, καθώς και οι συμβάσεις χρηματοδοτικής μίσθωσης μεταξύ των τελευταίων και των εταιρειών αυτού του νόμου, τα παρεπόμενα σύμφωνα, η εξόφληση των δανείων ή πιστώσεων και των σχετικών τόκων, προμηθειών και λοιπών επιβαρύνσεων, όπως και η καταβολή των μισθωμάτων απαλλάσσονται από κάθε φόρο, τέλος, εισφορά, κράτηση, δικαίωμα ή γενικότερα επιβάρυνση υπέρ του Δημοσίου, νομικού προσώπου δημοσίου δικαίου και τρίτων, ανεξάρτητα αν οι συμβάσεις αυτές συνάπτονται στην Ελλάδα ή στο Εξωτερικό. Σύμφωνα με το άρθρ.17 Νόμ. 1914/1990 (ΦΕΚ Α΄ 178), (τόμ. 27, σελ. 196,451) η αληθινή έννοια της άνω παρ. 6 είναι ότι οι απαλλαγές από εισφορές υπέρ του Δημοσίου ή τρίτων, που ορίζονται από τα άρθρα αυτά, δεν αφορούν τις εισφορές του Νόμ. 128/1975. 7.Για τις υποχρεώσεις από δάνεια ή πιστώσεις της παρ.6, καθώς και για τα μισθώματα που οφείλουν σε συνάλλαγμα οι κατά το άρθρ. 2 εταιρείες από συμβάσεις με τις οποίες αυτές μίσθωσαν από το εξωτερικό κινητά πράγματα για χρηματοδοτική υπεκμίσθωση στην Ελλάδα, εφαρμόζονται ανάλογα οι διατάξεις του άρθρ. 1 του Νόμ.4494/1966 (ΦΕΚ 9). 8.Για τον υπολογισμό των καθαρών κερδών των εταιρειών αυτού του νόμου επιτρέπεται να ενεργείται για την κάλυψη επισφαλών απαιτήσεών τους έκπτωση έως 2°/ο του ύψους των μισθωμάτων (ληξιπρόθεσμων ή όχι) από όλες τις συμβάσεις χρηματοδοτικής μίσθωσης τα οποία δεν είχαν εισπραχθεί στις 31 Δεκεμβρίου κάθε έτους. Η έκπτωση αυτή φέρεται σε ειδικό αποθεματικό πρόβλεψης. 9-10.(Καταργήθηκαν από την παρ. 4 του άρθρ. 19 του Νόμ. 1892/31-31 Ιουλ. 1990 (ΦΕΚ Α΄ 101),τόμ. 13 σελ. 86,369, όπως το άρθρ.19 αντικαταστάθηκε από την περίπτ.α΄ της παρ.37 άρθρ. 58 Νόμ.2324/1995, ΦΕΚ Α΄146, τόμ.13 σελ.86,416). «9. Απαλλάσσονται από, τυχόν ,φόρο αυτομάτου υπερτιμήματος, που θα επιβληθεί, καθώς και από το φόρο μεταβίβασης ακινήτων: α) η μεταβίβαση ακινήτου από την εκμισθώτρια εταιρία προς το μισθωτή κατά τη λήξη της χρηματοδοτικής μίσθωσης. β) η εξαγορά του μισθίου ακινήτου πριν από τη λήξη της σύμβασης χρηματοδοτικής μίσθωσης από το μισθωτή, σύμφωνα με τους όρους της σύμβασης χρηματοδοτικής μίσθωσης. Σελ. 86,44(δ) Τεύχος 1411 Σελ. 98   «γ)Οι συμβάσεις αγοράς ακινήτων από εταιρείες χρηματοδοτικής μίσθωσης με σκοπό τη χρηματοδοτική μίσθωση του πωλητή του ακινήτου ο οποίος αποκτά την ιδιότητα του χρηματοδοτικού μισθωτή. Εξαιρούνται οι συμβάσεις αγοράς ακινήτων στις οποίες αντισυμβαλλόμενος είναι εξωχώρια εταιρεία. Αν το μίσθιο αγορασθεί πριν από την πάροδο τριετίας από την έναρξη της μίσθωσης ή ο μισθωτής μεταβιβάσει τα δικαιώματα και τις υποχρεώσεις από τη σύμβαση χρηματοδοτικής μίσθωσης σε τρίτο, σύμφωνα με τα οριζόμενα στην παρ.4 του άρθρ.3 του νόμου αυτού, ή το ακίνητο παραμείνει στην κυριότητα της εταιρείας χρηματοδοτικής μίσθωσης λόγω μη εξόφλησης του συμφωνηθέντος τιμήματος ή μεταβιβασθεί από αυτή σε τρίτο, αίρεται η χορηγηθείσα ως άνω απαλλαγή. Στις περιπτώσεις αυτές καταβάλλεται εφάπαξ ο φόρος που αναλογεί στην αξία του ακινήτου κατά το χρόνο άρσης της απαλλαγής, εκτός αν ο φόρος που αναλογεί στην αξία του ακινήτου ή στο δηλωθέν τίμημα κατά το χρόνο χορήγησης αυτής είναι μεγαλύτερος οπότε καταβάλλεται ο μεγαλύτερος αυτός φόρος. Η οικεία δήλωση υποβάλλεται εντός δίμηνης ανατρεπτικής προθεσμίας από το χρόνο άρσης της απαλλαγής». Η μέσα σε «» περίπτ.γ΄ προστέθηκε με την παρ.2 άρθρ.26 Νόμ.3091/24-24 Δεκ.2002 (ΦΕΚ Α΄ 330) τόμ.27 σελ.194,732. 12.Β.στ.1 Εταιρίες χρηματοδοτικής μίσθωσης 10. Αν ο μισθωτής αποβιώσει, οι καθολικοί διάδοχοί του μπορούν να υπεισέλθουν στα δικαιώματα και τις υποχρεώσεις της συμβάσεως χρηματοδοτικής μίσθωσης, εφόσον, προκειμένου περί ακινήτου για επαγγελματική ή επιχειρηματική χρήση, συντρέχουν στο πρόσωπό τους οι προϋποθέσεις σύναψης χρηματοδοτικής μίσθωσης και υπό τον όρο της καταβολής από αυτούς του φόρου κληρονομίας, κατά τις εκάστοτε ισχύουσες διατάξεις. Προκειμένου περί ακινήτου για επαγγελματική ή επιχειρηματική χρήση, σε περίπτωση που οι καθολικοί διάδοχοι δεν συγκεντρώνουν στο προσωπό τους τις προϋποθέσεις σύναψης σύμβασης χρηματοδοτικής μίσθωσης, εφαρμόζονται οι διατάξεις για τη λύση της συμβάσεως χρηματοδοτικής μίσθωσης πριν από τη λήξη. 11.Οι διατάξεις των νόμων περί προστασίας της επαγγελματικής στέγης δεν ισχύουν προκειμένου περί χρηματοδοτικής μίσθωσης ακινήτων». Οι μέσα σε «» παρ.9,10 και 11 προστέθηκαν με την παρ.12 άρθρ.11 Νόμ.2367/29-29 Δεκ.1995 (ΦΕΚ Α΄261), κατωτ.σελ.86,61. Με τον Νόμ.2367/29-29 Δεκ.1995 (ΦΕΚ Α΄261), κατωτ.σελ.86,61, προστέθηκαν παρ.12,13 και 14 οι οποίες στην συνέχεια καταργήθηκαν από την παρα.2 άρθρ.10 Νόμ.2515/24-25 Ιουλ.1997 (ΦΕΚ Α΄154), κατωτ.σελ.108,891, για δε την απόδοση του τυχόν πιστωτικού υπολοίπου φόρου προστιθέμενης αξίας μετά την άνω κατάργηση βλ. δεύτερο και τρίτο εδάφια ίδιας παρ.2. «12.Η αξία των ακινήτων που έχουν στην ιδιοκτησία τους οι εταιρίες του άρθρ.2 και αποτελούν αντικείμενο χρηματοδοτικής μίσθωσης δεν λαμβάνεται υπόψη για την εφαρμογή των διατάξεων του άρθρ.24 του νόμ.2214/1994 (ΦΕΚ 75 Α΄)». Η μέσα σε «» παρ.12 προστέθηκε με την παρ.5 άρθρ.27 Νόμ.2682/8-8 Φεβρ.1999 (ΦΕΚ Α΄16), τόμ.21Α σελ.208,966. Προεδρικά διατάγματα Άρθρ.7.-Με π.δ/τα, που εκδίδονται ύστερα από πρόταση του Υπουργού Εθνικής Οικονομίας, ρυθμίζεται κάθε λεπτομέρεια τεχνικού χαρακτήρα αναγκαία για την εφαρμογή του άρθρ. 2 παρ. 2 και 7 και των άρθρ.4 έως 6 του νόμου αυτού. Με όμοια π.δ/τα μπορεί να ρυθμίζεται η υποχρέωση των μισθωτών να εμφανίζουν στις δημοσιευόμενες λογιστικές καταστάσεις στοιχεία σχετικά προς τις χρηματοδοτικές μισθώσεις. Έναρξη ισχύος